**ОБЩИНА ТОПОЛОВГРАД**

**гр. Тополовград, област Хасково, пл. „Освобождение“ № 1**

**УТВЪРЖДАВАМ: …………….**

**МАРГАРИТА ГЕОРГИЕВА**

***Зам.кмет на Община Тополовград***

***/Съгласно Заповед №22/12.01.2016г./***

Д О К У М Е Н Т А Ц И Я

**ЗА УЧАСТИЕ В ОБЩЕСТВЕНА ПОРЪЧКА - ПУБЛИЧНО СЪСТЕЗАНИЕ, ОТКРИТА ПО РЕДА НА ЧЛ. 18, АЛ. 1, Т. 12, ОТ ЗОП С ПРЕДМЕТ:**

**„Упражняване на строителен надзор на ремонт на сгради в ДПЛПР село Радовец, Община Тополовград" по проект: „Предоставяне на здравни грижи и социални услуги на уязвими общности в района на българо-гръцкия трансграничен регион“**

**С Ъ Д Ъ Р Ж А Н И Е**

Раздел I. ОбщИ УСЛОВИЯ

РАЗДЕЛ ІІ. ОПИСАНИЕ НА ПРЕДМЕТА НА ПОРЪЧКАТА

РАЗДЕЛ ІІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

РАЗДЕЛ ІV. ПРОВЕЖДАНЕ НА ПРОЦЕДУРАТА

РАЗДЕЛ V. СКЛЮЧВАНЕ НА ДОГОВОР ЗА ВЪЗЛАГАНЕ НА ИЗПЪЛНЕНИЕТО. ДОГОВОР ЗА ПОДИЗПЪЛНЕНИЕ. ИЗМЕНЕНИЕ НА ДОГОВОРАо

РАЗДЕЛ VI. ТЕХНИЧЕСКИ СПЕЦИФИКАЦИи

РАЗДЕЛ VІI. КРИТЕРИИ ЗА ВЪЗЛАГАНЕ НА ОБЩЕСТВЕНАТА ПОРЪЧКА

РАЗДЕЛ VІII. ТЕХНИЧЕСКИ СПЕЦИФИКАЦИИ

РАЗДЕЛ Iх. ОБРАЗЦИ НА ДОКУМЕНТИ

РАЗДЕЛ Х. ПРОЕКТ НА ДОГОВОР

1. **ОБЩИ УСЛОВИЯ**

Настоящата обществена поръчка се финансира по Програма за трансгранично сътрудничество ИНТЕРРЕГ V-A Гърция - България 2014-2020, създадена в рамките на европейската стратегия за интелигентен, устойчив и приобщаващ растеж и за постигане на икономическо, социално и териториално сближаване, 2-ра Покана за кандидатстване по приоритетни оси 2 и 4**.**

На 31.03.2016 г. Община Струмяни подаде едно проектно предложение по посочената покана за финансиране, което беше одобрено и получи следното финансиране:

|  |  |  |  |  |
| --- | --- | --- | --- | --- |
| **№** | **Наименование на проектното предложение** | **Стойност на безвъзмездната помощ по проекта** | **Номер и дата на сключване на административния договор** | **Крайна дата за изпълнение на административния договор** |
| **1** | „Предоставяне на здравни грижи и социални услуги на уязвими общности в трансграничния район България-Гърция” | 1 548 442.98 лв. | № B2.9a.13/18.10.2017 г. | 17.10.2019 г. |

По проектът „Предоставяне на здравни грижи и социални услуги на уязвими общности в трансграничния район България-Гърция” партньори от българска страна са: Община Струмяни и Община Тополовград.

Водещ партьор по проекта е Община Струмяни.

От страна на Република Гърция партньор е „Асоциация на раковите пациенти и приятели на префектура Еврос – SinehiZO“, Гърция.

Чрез изпълнението на описания проект Община Тополовград ще подобри здравните грижи и социалните услуги на уязвими общности на територията на Община Тополовград.

Цели на проекта са:

1. Подобряване достъпът до първична и спешна медицинска помощ (в изолирани и бедни общности) в трансграничния район.

2. Укрепване на първичната медицинска помощ в изолираните и непривилегировани трансгранични райони.

3. Насърчаване на социалното приобщаване, борбата с бедността и всеки вид дискриминация.

Община Тополовград се нуждае от избор на изпълнител по обществена поръчка с предмет: „Упражняване на строителен надзор на ремонт на сгради в ДПЛПР село Радовец, Община Тополовград" по проект: „Предоставяне на здравни грижи и социални услуги на уязвими общности в района на българо-гръцкия трансграничен регион“, по който проект Община Тополовград е бенефициент.

1. **ВЪЗЛОЖИТЕЛ**

Възложител на настоящата обществена поръчка е Кметът на Община Тополовград - Публичен възложител на основание чл. 5, ал. 2, т. 9 от ЗОП.

1. **ПРАВНО ОСНОВАНИЕ ЗА ПРОВЕЖДАНЕ НА ПРОЦЕДУРАТА**

Възложителят обявява настоящата процедура за възлагане на обществена поръчка на основание чл. 3, ал. 1, т. 3, чл. 5, ал. 2, т. 9, чл. 20, ал. 2, т. 2 и чл. 18, ал. 1, т. 12 от ЗОП.

1. **ПРЕДМЕТ НА ОБЩЕСТВЕНАТА ПОРЪЧКА**

„Упражняване на строителен надзор на ремонт на сгради в ДПЛПР село Радовец, Община Тополовград" по проект: „Предоставяне на здравни грижи и социални услуги на уязвими общности в района на българо-гръцкия трансграничен регион“.

1. **ПРОГНОЙЗНА СТОЙНОСТ НА ПОРЪЧКАТА**

Прогнозната стойност на обществената поръчка е в размер на **11 128.47** (единадесет хиляди сто двадесет и осем лева и четиридесет и седем стотинки) лева без ДДС.

Посочената стойност е максималната стойност за офериране. Ценови предложения, които надвишават посочената стойност, ще бъдат предложени за отстраняване от участие в обществената поръчка.

В цената, предложена от Участника се включват всички разходи, свързани с изпълнение на поръчката, обхващащи всички дейности в описаните технически спецификации.

1. **МОТИВИ ЗА ИЗБОР НА ПРОЦЕДУРАТА**

Основанието за провеждане на процедурата е необходимост от упражняване на строителен надзор на ремонт на сгради в ДПЛПР, село Радовец, Община Тополовград по проект: „Предоставяне на здравни грижи и социални услуги на уязвими общности в района на българо-гръцкия трансграничен регион“.

Съгласно разпоредбата на чл. 20, ал. 2, т. 2 от ЗОП, когато планираната за провеждане поръчка за **услуга** е на стойност от 70 000 лв. до 264 033 лв. без вкл. ДДС, Възложителят провежда някоя от предвидените в чл. 18, ал. 1, т. 12 или 13 на ЗОП процедури.

В настоящият случай, прогнозната стойност на обществената поръчка е в размер на **11 128.47 (единадесет хиляди сто двадесет и осем лева и четиридесет и седем стотинки) лева без ДДС.**

Прогнозната стойност на обществената поръчка е под прага, определен с чл. 20, ал. 2, т. 2 от ЗОП, но поради това, че възложителят е възлагал и други поръчки за упражняване на строителен надзор не са налице условия за провеждане на друга процедура, освен публично състезание.

Предвид обстоятелството, че не са налице условията за провеждане на открита процедура, състезателен диалог или някоя от процедурите на договаряне, безспорно е налице възможност и условия обществената поръчка да бъде възложена по предвидения в ЗОП ред за провеждане на публично състезание.

Провеждането на предвидената в ЗОП процедура публично състезание гарантира в най-голяма степен публичността на възлагане изпълнението на предмета на обществената поръчка, респ. прозрачността при разходването на финансови средства от Програма за трансгранично сътрудничество ИНТЕРРЕГ V-A Гърция - България 2014-2020, създадена в рамките на европейската стратегия за интелигентен, устойчив и приобщаващ растеж и за постигане на икономическо, социално и териториално сближаване, 2-ра Покана за кандидатстване по приоритетни оси 2 и 4 и получените средства, съгласно подписаният административен договор за финансиране № B2.9a.13/18.10.2017 г.

1. **ОПИСАНИЕ НА ПРЕДМЕТА НА ПОРЪЧКАТА**
2. **Кратко описание на предмета на поръчката**

Участникът, избан за изпълнение на услугата: „Упражняване на строителен надзор на ремонт на сгради в ДПЛПР село Радовец, Община Тополовград" по проект: „Предоставяне на здравни грижи и социални услуги на уязвими общности в района на българо-гръцкия трансграничен регион“, следва да изпълни дейности по упражняване на строителен надзор по време на строителство в съответствие с разпоредбите на чл. 166, ал. 1, т. 1 от ЗУТ.

В съответствие с чл. 48, ал. 1 от ЗОП необходимите характеристики на предмета на обществената поръчка са подробно индивидуализирани в изискванията на Възложителя, залегнали в Техническите спецификации[[1]](#footnote-2), приложение към настоящата документация.

1. **СРОК ЗА ИЗПЪЛНЕНИЕ НА ПОРЪЧКАТА**

Максималният срок за изпълнение на строителния надзор е 180 (сто и осемдесет) дни от датата на подписване на протокола за откриване на строителна площадка и определяне на строителна линия и ниво съгласно Наредба №3/2003 г. на МРРБ до изпълнение на всички поети от Страните задължения по Договора за обществена поръчка и издаване на удостоверение за въвеждане в експлоатация на обект: „Ремонт на сгради в ДПЛПР село Радовец, Община Тополовград" по проект: „Предоставяне на здравни грижи и социални услуги на уязвими общности в района на българо-гръцкия трансграничен регион“, съгласно Наредба № 2 от 2003 г. на МРРБ и не по-късно от **17.10.2019 г.**.

Срокът за изпълнение на услугата.

1. **МЯСТО НА ИЗПЪЛНЕНИЕ**:

с. Радовец, Община Тополовград, област Хасково.

1. **НАЧИН НА ПЛАЩАНЕ ПО ДОГОВОРА**

Услугите по настоящата обществена поръчка се заплащат по следния начин:

а) Авансово плащане в размер на 50% (петдесет) процента от стойността на договора, платимо по съответната банкова сметка на **ИЗПЪЛНИТЕЛЯ** в срок до 30 (тридесет) календарни дни, считано от датата на подписване на настоящия договор и след представяне на фактура от страна на **ИЗПЪЛНИТЕЛЯ**.

б) Окончателно плащане в размер на 50% (петдесет) процента от стойността на договора, платимо по съответната банкова сметка на **ИЗПЪЛНИТЕЛЯ** в срок до 30 (тридесет) календарни дни след датата на двустранно подписан приемно–предавателен протокол за извършени всички дейности по настоящия договор, представяне на окончателен доклад по чл. 168, ал. 6 от ЗУТ и технически паспорт на строежа по чл. 176а от ЗУТ, издаване на удостоверение за въвеждане на строежа в експлоатация и представена фактура от **ИЗПЪЛНИТЕЛЯ след приспадане на платеното авансово плащане.**

1. **ИЗИСКВАНИЯ КЪМ УЧАСТНИЦИТЕ В ПРОЦЕДУРАТА. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ**
2. **ИЗИСКВАНИЯ КЪМ УЧАСТНИЦИТЕ**
   1. **Общи изисквания за участниците**

Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява дейностите, предмет на настоящата процедура, съгласно законодателството на държавата, в която то е установено. Възложителят не изисква обединенията да имат определена правна форма, за да участват при възлагането на поръчката, и не поставя условие за създаване на юридическо лице, когато участникът, определен за изпълнител, е обединение на физически и/или юридически лица. Участник не може да бъде отстранен от процедурата за възлагане на обществената поръчка на основание на неговия статут или на правната му форма, когато той или участниците в обединението имат право да упражняват дейностите, предмет на настоящата процедура, в държавата членка, в която са установени.

* 1. **Изисквания към участници, които са обединение**

В случай, че участникът е обединение, същият трябва да представи договор или друг еквивалентен документ (в оригинал или в нотариално заверен препис), от който да е видно правното основание за създаване на обединението, както и изпълнението на следните изисквания:

* + да е определен един от партньорите, който да представлява обединението за целите на обществената поръчка и който е упълномощен да получава указания за и от името на всеки член на обединението;
  + да е уговорена солидарна отговорност между партньорите в обединението за изпълнението на обществената поръчка;
  + да са описани правата и задълженията на участниците в обединението;
  + да са разпределени отговорностите по изпълнение на поръчката между членовете на обединението;
  + да бъдат описани дейностите, които ще изпълнява всеки член на обединението;
  + да се съдържа клауза, че всички членове на обединението са задължени да останат в него за целия период на изпълнение на договора;
  + да е отразено, че не може да бъдат приемани други партньори в обединението по време на изпълнението на договора.
  + да е определено наименование на обединението.

Съгласно чл. 101, ал. 9 от ЗОП лице, което участва в обединение или е дало съгласие и фигурира като подизпълнител на друг участник, не може да подава самостоятелно оферта.

Съгласно чл. 101, ал. 10 от ЗОП в процедурата за възлагане на обществена поръчка едно физическо или юридическо лице може да участва само в едно обединение.

Участникът ще бъде отстранен от участие в процедурата за възлагане на настоящата обществена поръчка, ако съставът на обединението се е променил след подаването на офертата.

В случай, че определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред Възложителя заверено копие от регистрация по БУЛСТАТ или еквивалентни документи, съгласно законодателството на държавата, в която обединението е установено.

1. **ЛИЧНО СЪСТОЯНИЕ НА УЧАСТНИЦИТЕ - ОСНОВАНИЯ ЗА ЗАДЪЛЖИТЕЛНО ОТСТРАНЯВАНЕ.**

**11.1**. Възложителят ще отстрани от участие в процедурата за възлагане на обществената поръчка участник, когато:

**11.1.1.** е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**11.1.2.** е осъден с влязла в сила присъда, освен ако е реабилитиран, за престъпление, аналогично на тези по т. 11.1.1, в друга държава членка или трета страна;

**11.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**11.1.4.** е налице неравнопоставеност в случаите по чл. 44, ал. 5 от ЗОП;

**11.1.5.** е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**11.1.6.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**11.1.7.** е налице конфликт на интереси, който не може да бъде отстранен.

**11.1.8.** обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

**11.1.9.** лишен е от правото да упражнява определена професия или дейност съгласно законодателството на държавата, в която е извършено деянието;

**Определената професия или дейност съгласно законадателството на държавата, в която е извършено деянието включва лишаване от право да се упражнява строителен надзор и/или оценка на съответствието на инвестиционни проекти.**

**11.1.10.** сключил е споразумение с други лица с цел нарушаване на конкуренцията, когато нарушението е установено с акт на компетентен орган;

**11.1.11.** доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

**11.1.12.** опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

Основанията по **т. 11.1.1, т. 11.1.2, т. 11.1.7 и т. 11.1.12** се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Основанието по **т. 11.1.3.** не се прилага, когато:

- се налага да се защитят особено важни държавни или обществени интереси;

- размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

Възложителят може да не отстрани от процедурата участник на основание по **т. 11.1.8**., ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

**11.2. Мерки за доказване на надеждност*.***

Участник, за когото са налице основания за отстраняване по **т. 11.1.** има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

**11.2.1.** е погасил задълженията си по **т.11.1.3,** включително начислените лихви и/или глоби или че те са разсрочени, отсрочени или обезпечени;

**11.2.2.** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**11.2.3**. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

**11.2.4.** е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от етапа, на който се намира процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената възможност за представяне на мерки за доказване на надеждност за времето, определено с присъдата или акта.

**11.3. Прилагане на основанията за отстраняване**

Възложителят отстранява от процедурата участник, за когото са налице основанията по **т.11.1,** възникнали преди или по време на процедурата.

Възложителят отстранява и участник в процедурата, който е обединение от физически и/или юридически лица и за член на обединението е налице някое от основанията за отстраняване по **т.11.1.**

Основанията за отстраняване се прилагат до изтичане на следните срокове:

- пет години от влизането в сила на присъдата – по отношение на обстоятелства по **т. 11.1.1 и т. 11.1.2**, освен ако в присъдата е посочен друг срок;

- три години от датата на настъпване на обстоятелствата по **т. 11.1.5, буква "а", т. 11.1.6, т. 11.1.9, т. 11.1.10, т. 11.1.11 и т. 11.1.12**, освен ако в акта, с който е установено обстоятелството, е посочен друг срок.

В случай на отстраняване по **т. 11.1** възложителят осигурява доказателства за наличие на основания за отстраняване.

**11.4. Доказване липсата на основания за отстраняване**

За доказване на липсата на основания за отстраняване участникът, избран за изпълнител, представя:

1. за обстоятелството по **т. 11.1.3** – удостоверение от органите по приходите и удостоверение от общината по седалището на възложителя и на участника;

2. за обстоятелството по **т. 11.1.6** и **11.2.4.** – удостоверение от органите на Изпълнителна агенция "Главна инспекция по труда";

3. за обстоятелствата по **т. 11.1.8** – удостоверение, издадено от Агенцията по вписванията.

Когато участникът, избран за изпълнител, е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен. В този случай, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на горепосочените документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

**11.5. Други основания за отстраняване от участие**

Освен на основанията по **т.11.1** възложителят отстранява от процедурата:

**11.5.1.** участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

**11.5.2.** участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10;

**11.5.3.** участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;

**11.5.4.** участници, които са свързани лица.

**11.5.5.** когато участникът е дружество регистрирано в юрисдикция с преференциален данъчен режим или е свързано с лица, регистрирани в юрисдикции с преференциален данъчен режим, освен ако са налице изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

1. Съгласно чл. 57, ал 2 от ЗОП правилата за отстраняване се прилагат и когато участникът е обединение от физически и/или юридически лица и за член на обединението е налице някое от основанията за отстраняване по чл. 54, ал. 1 и чл. 55, ал. 1 от ЗОП.
2. Когато участникът възнамерява да използва подизпълнители или се позовава на капацитета на трети лица по отношение на критериите за подбор, същият трябва да удостовери, че по отношение на подизпълнителите и третите лица не са налице основанията за отстраняване от процедурата за възлагане на обществена поръчка.

В офертите за участие участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

1. **Критерии за подбор, отнасящи се до годността/правоспособността/ за упражняване на професионална дейност на участниците**

Участникът трябва да e вписан в регистъра при ДНСК за упражняване на дейностите по чл. 166, ал. 1, т. 1 от ЗУТ, а за чуждестранни лица – в аналогични регистри съгласно законодателството на държавата членка, в която са установени.

При подаване на оферта участниците декларират съответствието с този критерий за подбор само като попълват съответния раздел в Единен европейски документ за обществени поръчки (ЕЕДОП) - **част ІV, раздел А „Годност“ на ЕЕДОП.**

При участие на обединение, което не е юридическо лице доказването на поставеното изискване се извършва чрез попълване на съответния раздел в ЕЕДОП, който е представен от тези членове на обединението**,** които са ангажирани с изпълнението на строителния надзор.

Когато участникът предвижда участие на подизпълнители доказването на годността се извършва чрез попълване на съответния раздел в ЕЕДОП, който е представен от подизпълнителя/ите, които ще изпълняват строителния надзор.

**Доказване на посоченото изискване за годност:**

Документът, с който се доказва изискването е **Удостоверение/Лиценз** за упражняване на дейностите по чл. 166, ал. 1, т. 1 ЗУТ или **Удостоверение** за правото за упражняване на дейностите по чл. 166, ал. 1, т. 1 ЗУТ на лицата по чл. 166, ал. 7 от ЗУТ, **придружено със списъка на правоспособните физически лица, представляващ неразделна част от него** - *(заверено копие*), а за чуждестранни лица – документ от аналогични регистри съгласно законодателството на държавата членка, в която са установени.

Когато за изпълнението на съответната услуга, съгласно законодателството на държавата, в която кандидатът или участникът е установен, е необходимо специално разрешение или членство в определена организация, възложителят може да изиска от него да докаже наличието на такова разрешение или членство.

**Документите за доказване на изискванието се представят от участника, определен за изпълнител или при поискване в хода на процедурата – в случаите на чл. 67, ал. 5 и 6 от ЗОП.**

Документите се представят и за подизпълнителите, според вида и дела от поръчката, които изпълняват (важи само за подизпълнителите, които ще изпълняват строителен надзор).

При участие на обединения, документите се представят за участника/ците в обединението, които ще изпълняват строителен надзор.

**Прилагане на посоченото изискване за годност:**

В случай на участие на обединение, което не е юридическо лице спазването на изискването се доказва от тези членове на обединението, които съобразно разпределението на участието на лицата при изпълнение на дейностите, предвидени в договора за създаване на обединението са ангажирани с изпълнението на строителен надзор.

Когато участникът предвижда участие на подизпълнители изискването се доказва за тези подизпълнители, които ще изпълняват строителен надзор, съобразно вида и дела от поръчката.

1. **Критерии за подбор, включващи за икономическото и финансово състояние на участниците:**
   1. Участникът следва да има сключена валидна застраховка **„Професионална отговорност на участниците в проектирането и строителството” по чл. 171 от ЗУТ за лица, регистрирани на територията на Република България или еквивалентна за чуждестранни лица, в съответствие със законодателството на държавата в която са установени.**

При подаване на оферта участниците декларират съответствието с този критерий за подбор ЕЕДОП, като попълнят част IV Критерии за подбор, раздел Б, Икономическо и финансово състояние, поле 5).

**Доказване на изискването за икономическо и финансово състояние по т. 13.1:**

За доказване на икономическото си и финансово състояние по този критерий участниците могат да представят следните документи: За участниците регистрирани в България, валидна застраховка „Професионална отговорност в проектирането и строителството” по чл. 171 от ЗУТ или еквивалентна за чуждестранни лица, в съответствие със законодателството на държавата в която са установени.

Документите за доказване съответствието с поставеното изискване се представят от участника, определен за изпълнител или при поискване в хода на процедурата – в случаите на чл. 67, ал. 5 и 6 ЗОП. Документите се представят и за подизпълнителите, съобразно вида и дела от поръчката, който ще изпълняват.

При участие на обединения, които не са юридически лица, съответствието с минималните изисквания за икономическо и финансово състояние се доказва от всяко от лицата, включени в него, които ще изпълняват строителен надзор.

**Изисквано минимално/ни ниво/а** от критериите за икономическо и финансово състояние:

Участникът следва да има сключена валидна застраховка „Професионална отговорност на участниците в проектирането и строителството” по чл. 171 от ЗУТ за лица, регистрирани на територията на Република България или еквивалентна за чуждестранни лица, в съответствие със законодателството на държавата в която са установени, покриваща минималната застрахователна сума за лицето/лицата, упражняващо/и строителен надзор за вида и категорията на строежа съгласно чл. 5, ал. 5 от Наредба за условията и реда за задължително застраховане в проектирането и строителството (35 000 лв.).

Строежът е пета категория, съгл. чл. 137, ал. 1, т. 5, буква "а" – „жилищни и смесени сгради с ниско застрояване, вилни сгради, сгради и съоръжения за обществено обслужване с разгъната застроена площ до 1000 кв.м или с капацитет до 100 места за посетители" от ЗУТ и първа група съгласно чл. 5, ал. 6, т. 1.5.1 от Правилник за реда за вписване и водене на централния професионален регистър на строителя (ПРВВЦПРС) в сила 01.01.2018г..

Минималният критерии за подбор за икономическо и финансово състояние се прилага за подизпълнителите според вида и дела от поръчката, които ще изпълняват.

Минималното изискване за икономически и финансово състояние в случай на участие на обединение, се прилагат към обединението като цяло, с изключение на изискванията, които произтичат от нормативен или административен акт, в зависимост от разпределението на участието на лицата при изпълнение на дейностите, предвидено в договора за създаване на обединението.

1. **Критерии за подбор, включващи минимални изисквания за технически и професионални способности на участниците**

Възложителят определя по отношение на участниците следните критерии за подбор, които се отнасят до техническите и професионалните им способности:

14.1. Участникът следва за последните три години, считано от датата на подаване на офертата, в зависимост от датата на която участникът е създаден или е започнал дейността си, да е изпълнил дейности/услуги с предмет и обем, идентичен или сходен с този на поръчката.

**Под „идентични или сходни с тези на поръчката дейности - услуги” се имат предвид дейности/услуги, свързани с упражняване строителния надзор и/или оценка на съответствието на инвестиционни проекти за ремонт или реконструкция и/или изграждане и/или други еквивалентни дейности** **на строежи.**

**Под сходен обем се има предвид една изпълнена дейност/услуга.**

При подаване на офертата Участникът следва да предостави изискуемата информация в Част ІV, Раздел В, т. 1б) от ЕЕДОП за дейности с предмет, идентичен или сходен с този на поръчката.

При участие на обединение, което не е юридическо лице съответната информация се попълва в ЕЕДОП на членовете на обединението, чрез които участникът доказва поставените изисквания и документите се представят от тези членове.

Когато участникът предвижда участие на подизпълнители ЕЕДОП и документите се представят и за всеки от посочените подизпълнители.

Участниците могат да се позоват на капацитета на трети лица, независимо от правната връзка между тях по отношение на критериите, свързани с техническите способности.

**Доказване на изискването за технически и професионални способности по т. 14.1:**

Документите за доказване на изискванието са: Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга.

Документите за доказване на изискванието се представят от участника, определен за изпълнител или при поискване в хода на процедурата – в случаите на чл. 67, ал. 5 и 6 ЗОП.

Документите за доказване съответствието с поставените изисквания се представят в случаите на чл. 67, ал. 5 и 6 ЗОП от участника, определен за изпълнител, от подизпълнителите, съобразно вида и дела от поръчката, който ще изпълняват, и от третите лица (ако има такива), на чиито капацитет, участникът се позовава за доказване на този критериите за подбор.

**Прилагане на критериите по т. 14.1 за технически и професионални способности**

При участие на обединение, което не е юридическо лице, изискването се прилага за **обединението като цяло.**

При посочване на участие с използване на подизпълнител, изискването се отнася и за всеки един от подизпълнителите, съобразно вида и дела от поръчката, който ще изпълняват.

14.2. Участникът следва да притежава сертификация по **EN ISO 9001:2008** - система за управление на качеството или еквивалент или други доказателства за еквивалентни мерки за осигуряване на качеството, с предметен обхват в областта на строителния надзор и/или оценката на съответствието на инвестиционните проекти.

14.3. Участникът следва да притежава сертификация по **EN ISO 14001:2008** - системи за управление на околната среда или еквивалент или други доказателства за еквивалентни мерки за управление на околната среда, с предметен обхват в областта на строителния надзор и/или оценката на съответствието на инвестиционните проекти.

При подаване на оферта участниците декларират съответствието с критериите по т. 14.2 и 14.3 за подбор като попълват част IV Критерии за подбор, раздел Г, Стандарти за осигуряване на качеството и стандарти за екологично управление в Единен европейски документ за обществени поръчки (ЕЕДОП).

Възложителят изисква представяне на сертификати, които удостоверяват съответствието на участника със стандарти за управление на качеството и е посочил системите за управление на качеството чрез съответната серия европейски стандарти.

Възложителят изисква представянето на сертификати, които удостоверяват съответствието на участника с определени системи или стандарти за опазване на околната среда.

Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно [**чл. 5а, ал. 2 от Закона за националната акредитация на органи за оценяване на съответствието.**](https://web6.ciela.net:443/Document/LinkToDocumentReference?fromDocumentId=2136735703&dbId=0&refId=19273463)

Възложителят приема еквивалентни сертификати, издадени от органи, установени в други държави членки.

**Доказване на изискването за технически и професионални способности по т. 14.2 и 14.3:**

За доказване на тези технически и професионални способности участниците могат да представят един или няколко от следните документи, във връзка с поставените изисквания: Сертификати, издадени от акредитирани лица, удостоверяващи съответствието.

Документите за доказване съответствието с поставените изисквания се представят в случаите на чл. 67, ал. 5 и 6 ЗОП от участника, определен за изпълнител, от подизпълнителите, съобразно вида и дела от поръчката, който ще изпълняват, и от третите лица (ако има такива), на чиито капацитет, участникът се позовава за доказване на този критериите за подбор.

Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството или за опазване на околната среда, когато участник не е имал достъп до такива сертификати или е нямал възможност да ги получи в съответните срокове по независещи от него причини.

1. Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на [**чл. 54 от Закона за противодействие на корупцията и за отнемане на незаконно придобитото имущество**](https://web6.ciela.net:443/Document/LinkToDocumentReference?fromDocumentId=2136735703&dbId=0&refId=27049043) **(„Чл. 54.** Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.“**)**.
2. **Използване капацитета на трети лица**

**16.1. Съгласно чл. 65 от ЗОП:**

1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионална компетентност.

2. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

3. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

4. Възложителят изисква от участника да замени посоченото от него трето лице, ако то не отговаря на някое от условията по подточка 3.

6. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по подточки 2 и 3.

1. **Подизпълнители**

**17.1.** Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

**17.2.** Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**17.3.** Възложителят изисква замяна на под­изпълнител, който не отговаря на условията по т. 17.2.

**17.4.** Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

**17.5.** Разплащанията по т. 17.4. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

**17.6.** Към искането по ал. 5 на чл. 66 от ЗОП, изпълнителят предоставя становище, от което да е видно дали оспорва плащанията или част от тях като недължими.

**17.7.** Възложителят има право да откаже плащане по ал. 4 на чл. 66 от ЗОП, когато искането за плащане е оспорено, до момента на отстраняване на причината за отказа.

**17.8.** Приложимите правила относно директните разплащания с подизпълнители се посочват в проекта на договор за възлагане на поръчката.

**17.9.** Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**17.10.** При обществени поръчки за услуги, чието изпълнение се предоставя в обект на възложителя, след сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**17.11.** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**17.12.** При замяна или включване на подизпълнител изпълнителят представя на възложителя всички документи, които доказват изпълнението на условията по т.17.11.

1. **Деклариране на лично състояние и съответствие с критериите за подбор, чрез единен европейски документ за обществени поръчки (ЕЕДОП)**
   1. При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.
   2. Когато изискванията по т. 11.1.1, 11.1.2, 11.1.7 и 11.1.8 се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по т. 11.1.1, 11.1.2, 11.1.7 и 11.1.8 се попълва в отделен ЕЕДОП за всяко лице или за някои от лицата.
   3. В случаите по т. 18.2., когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.
   4. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т.18.1.
   5. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.
   6. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.
   7. Преди сключването на договор за обществена поръчка участникът, определен за изпълнител, е необходимо да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Възложителят няма право да изисква документи, които вече са му били предоставени или са му служебно известни.
2. **Информация за задълженията, свързани с данъци и осигуровки, опазване на околната среда, закрила на заетостта и условията на труд**
   1. Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:

**Относно задълженията, свързани с данъци и осигуровки:**

Национална агенция по приходите:

* Информационен телефон на НАП - 0700 18 700;
* интернет адрес: http://www.nap.bg" www.nap.bg

**Относно задълженията, опазване на околната среда:**

Министерство на околната среда и водите:

* Информационен център на МОСВ; работи за посетители всеки работен ден от 14 до 17 ч.;
* 1000 София, ул. "У. Гладстон" № 67; Телефон: + 359 2 940 6331;
* Интернет адрес: http://www3.moew.government.bg/

**Относно задълженията, закрила на заетостта и условията на труд:**

Министерство на труда и социалната политика:

* Интернет адрес: <http://www.mlsp.government.bg>
* София 1051, ул. Триадица №2
* Телефон: + 359 2 8119 443

**Изисквания към съдържанието и обхвата на офертата**

1. **Условия за валидност**

За участие в процедурата, участникът следва да представи оферта, изготвена при условията и изискванията на настоящата документация за обществена поръчка.

Същата се представя в срока и на адреса, посочени в Обявлението за обществената поръчка по реда, описан в настоящата документация.

При изготвяне на офертата всеки участник трябва да се придържа точно към обявените от възложителя условия. Офертите за участие се изготвят на български език. До изтичането на срока за подаване на офертите всеки участник може да промени, да допълни или да оттегли офертата си.

Всеки участник в процедура за възлагане на обществена поръчка има право да представи само една оферта.

Свързани лица не могат да бъдат самостоятелни участници в една и съща процедура.

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

**Участниците не могат да се позовават на конфиденциалност по отношение на предложенията от офертите им, които подлежат на оценка.**

Възложителят може да постави изисквания за защита на информация с конфиденциален характер при предоставяне на информация на участниците в хода на процедурата, както и при сключването на договора за обществена поръчка.

Срокът на валидност на офертите трябва да бъде съобразен с определения срок в обявлението за обществената поръчка, считано от датата, посочена като краен срок за получаване на офертите и представлява времето, през което участниците са обвързани с условията на представените от тях оферти.

Възложителят може да поиска от участниците да удължат срока на валидност на офертите си до сключване на договор.

Участник, който откаже да удължи срока на валидност на офертата си след отправяне на покана от страна на Възложителя в определения в поканата срок, ще бъде отстранен от участие в процедурата за възлагане.

Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Участник ще бъде отстранен от участие в настоящата обществена поръчка, ако представи оферта с по-кратък срок на валидност и откаже да го удължи или ако представи оферта със съответстващ на изискванията срок, но при последващо искане от Възложителя откаже да я удължи.

1. **Представяне на офертата**

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адрес – гр. Тополовград, п.к. 6560, област Хасково, пл. “Освобождение” №1, деловодство.

Документите се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност – факс и електронен адрес;

3. наименованието на поръчката.

За получените оферти за участие при възложителя се води регистър, в който се отбелязват:

1. подател на офертата за участие;

2. номер, дата и час на получаване;

3. причините за връщане на офертата, когато е приложимо.

При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в горепосочения регистъра на възложителя.

Не се допуска приемане на оферти от лица, които не са включени в списъка.

Получените оферти се предават на председателя на комисията, за което се съставя протокол. Протоколът се подписва от предаващото лице и от председателя на комисията.

1. **Съдържание на опаковката:**
   1. **Всяка оферта включва документите по чл. 39 ППЗОП, както следва:**
      1. **Техническо предложение, съдържащо:**

а) Документ за упълномощаване, когато лицето, което подава офертата, не е законният представител на участника или когато не е лицето, което представлява участниците в обединението, съгласно договора за създаване на обединението – нотариално заверено (*в оригинал)*;

б) Предложение за изпълнение на поръчката в съответствие с техническите спецификации и изискванията на възложителя – Приложение №3 (*в оригинал*).

в) Декларация за конфиденциалност по чл. 102, ал. 1 ЗОП – Приложение № 5 *(в оригинал) (ако е приложимо)*;

г) Декларация за съгласие с клаузите на приложения проект на договор – Приложение № 6 *(в оригинал);*

д) Декларация за срока на валидност на офертата – Приложение № 7 *(в оригинал);*

е) Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд – Приложение № 8 *(в оригинал);*

ж) Документални доказателства за общия и специфичния професионален опит на всеки един от посочените ключови експерти *(в оригинал и/или заверено копие)*.

* + 1. **Ценово предложение, съдържащо** предложението на участника относно цената за изпълнение на поръчката - Приложение № 4 *(в оригинал)*.

**Важно: Ценовото предложение се поставя в отделен запечатан непрозрачен плик с надпис „Предлагани ценови параметри“, който се поставя в общия плик с офертата.**

Забележка: Извън плика „Предлагани ценови параметри“ не трябва да е посочена никаква информация относно цената. Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена (или части от нея), ще бъдат отстранени от участие в процедурата.

При разлика между сумите изразени с цифри и думи, за вярно се приема сумата изписана с думи.

При грешки и/или пропуски в изчисляването на предлаганите от участника цени в ценовата оферта, същият ще бъде отстранен.

* + 1. **Към офертата участникапредставя и следните документи:**

1. Опис на представените документи - Приложение № 1 *(в оригинал).*

2. Единен европейски документ за обществени поръчки (еЕЕДОП) – Приложение № 2.

3. Декларация за актуалност на данните в публикуван Електронен Единен европейски документ за обществени поръчки (еЕЕДОП) – Приложение № 2а *(в оригинал)* *(ако е приложимо)*.

4. Документи за предприети мерки за доказване на надежност *(ако е приложимо)*.

|  |
| --- |
| **Съгласно чл. 67, ал. 4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от 1 април 2018 г. Електронен Единният европейски документ за обществени поръчки (еЕЕДОП) се представя задължително в електронен вид.** |

Участниците в настоящата процедура трябва да подадат ЕЕДОП в електронен вид. За тази цел на сайта на Възложителя, е публикуван линк, който води към поръчката/ е предоставен ЕЕДОП в три формата – XML и PDF.

ЕЕДОП може да бъде представен електронно по един от следните два варианта:

Чрез информационната система за попълване и повторно използване на ЕЕДОП. Информационната система за еЕЕДОП е безплатна и може да се достъпи чрез Портала за обществени поръчки, секция „РОП и е-услуги“/ Електронни услуги на Европейската комисия (ЕЕДОП/ESPD), както и директно на адрес https://ec.europa.eu/tools/espd.

При попълване на ЕЕДОП по този вариант следва да се изпълни следното:

Първо - предоставения ЕЕДОП във формат XML трябва да се свали от сайта на Възложителя на устройство на заинтересованото лице.

Второ – Заинтересованото лице трябва да отвори следния линк <https://ec.europa.eu/tools/espd>, да избере български език, с което действие се влиза в системата за електронно попълване на ЕЕДОП.

Трето – На въпрос „Вие сте?“ избира опция „Икономически оператор“. След маркиране на бутона „Икономически оператор“, Системата дава възможност за избор на три варианта – „Заредите файл ЕЕДОП“, „Обедините два ЕЕДОП“ и „Въведете отговор“. Трябва да се избери вариант „Заредите файл ЕЕДОП“. След като се маркира горепосоченият бутон излиза прозорец „Качете искане за ЕЕДОП“, кликва се върху прозореца „Browse“, след което се избира от устройството на заинтересованото лице, сваленият от него ЕЕДОП във формат XML.

Четвърто – Попълва се електронният ЕЕДОП. След завършване на попълването, системата дава възможност ЕЕДОП да се съхрани в два формата: XML или PDF, като се запаметява на устройството на потребителя и в двата формата.

Пето – PDF файла се подписва с електронен подпис от всички лица, които имат задължение да подпишат ЕЕДОП.

Шесто – Подписаният цифрово еЕЕДОП се качва на подходящ оптичен носител, който се поставя в запечатаната, непрозрачна опаковка, с която се представя офертата.

**При изготвяне на офертата всеки участник трябва да се придържа точно към условията, обявени от Възложителя на обществената поръчка, посочени в настоящата документация.**

1. **Достъп до документация за участие. Разяснения по документацията за участие**
   1. **Достъп до документация за участие.**

Възложителят осигурява неограничен пълен, безплатен и пряк достъп до всички документи, публикувани на профила на купувача, посочен в обявлението за обществената поръчка.

* 1. **Условия и ред за получаване на разяснения.**

При писмено искане за разяснение по условията на обществената поръчка, направено до 5 дни, преди изтичането на срока за получаване на оферти, възложителят публикува в профила на купувача писмени разяснения.

Разясненията се публикуват на профила на купувача в срок до 3 дни от получаване на искането и в тях не се посочва лицето, направило запитването.

1. **Комуникация между Възложителя и Участниците**

Всички комуникации и действия на Възложителя и на Участниците, свързани с настоящата поръчка, са в писмен вид.

Обменът на информация между Възложителя и Участниците може да се извърши на място в деловодството на общината, на електронна поща, или чрез пощенска или друга куриерска услуга с препоръчана пратка с обратна разписка; по факс. Избраните средства за комуникация трябва да са общодостъпни.

1. **Гаранция за изпълнение**

Възложителят изисква от определения изпълнител да предостави гаранция, която да обезпечи изпълнението на договора.

Гаранцията, обезпечаваща изпълнението на договора е в размер на 1 на сто от стойността му.

Гаранциите се предоставят в една от следните форми:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

Гаранцията по т. 1 или т. 2 може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията и сроковете за задържане или освобождаване на гаранцията за изпълнение се уреждат в договора за обществена поръчка.

Гаранцията за изпълнение под формата на парична сума трябва да бъде внесена по следната сметка на Възложителя:

IBAN:BG35STSA93003300704111

BIC: STSABGSF

БАНКА ДСК

Когато участникът избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на Възложителя и че е със срок на валидност, който покрива срока за изпълнение на предмета на договора, плюс 30 (тридесет) дни след приключване срока на Договора, като при необходимост срокът на валидност на гаранцията се удължава или се издава нова.

При представяне на гаранцията в платежното нареждане или в банковата гаранция изрично се посочва наименованието на обществената поръчка, за която се представя гаранцията.

Когато участникът избере гаранцията за изпълнение да бъде под формата на застраховка, то същата следва да е със срок на валидност, който покрива срока за изпълнение на предмета на договора, плюс 30 (тридесет) дни след приключване срока на Договора, като при необходимост срокът на валидност на гаранцията се удължава или се издава нова.

При представяне на гаранцията под формата на застраховка, в нея следва изрично се посочи наименованието на обществената поръчка, за която се представя гаранцията.

1. **ПРОВЕЖДАНЕ НА ПРОЦЕДУРАТА**
2. **Разглеждане, оценка и класиране на офертите**
   1. След изтичането на срока за получаване на оферти възложителят назначава комисията за разглеждане и оценка на офертите със заповед, в която определя:

1. поименния състав и лицето, определено за председател;

2. място на съхранение на документите, свързани с обществената поръчка, до приключване работата на комисията. Комисията се състои от нечетен брой членове.

Членове на комисията могат да са и външни лица. В тези случаи възложителят сключва писмен договор с всяко от лицата, привлечени като председател или членове на комисията.

* 1. Председателят на комисията:

1. свиква заседанията на комисията и определя график за работата й;

2. информира възложителя за всички обстоятелства, които препятстват изпълнението на поставените задачи в посочените срокове;

3. отговаря за правилното съхранение на документите до предаването им за архивиране;

4. прави предложения за замяна на членове на комисията при установена невъзможност някой от тях да изпълнява задълженията си.

* 1. Членовете на комисията:

1. участват в заседанията на комисията;

2. лично разглеждат документите, участват при вземането на решения и поставят оценки на офертите;

3. подписват всички протоколи от работата на комисията.

Решенията на комисията се вземат с обикновено мнозинство. Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от протокола от работата на комисията. Членовете на комисията представят на възложителя декларация по чл. 103, ал. 2 от ЗОП за липса на конфликт на интереси с участниците, след получаване на списъка с участниците и на всеки етап от процедурата, когато настъпи промяна в декларираните данни. Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;

2. е възникнал конфликт на интереси.

* 1. Възложителят е длъжен да отстрани член на комисията, за когото установи, че е налице конфликт на интереси с участник. В тези случаи възложителят определя със заповед нов член. Действията на отстранения член, свързани с разглеждане на офертите и с оценяване на предложенията на участниците, след настъпване на установените обстоятелства не се вземат предвид и се извършват от новия член. Членовете на комисията са длъжни да пазят в тайна обстоятелствата, които са узнали във връзка със своята работа в комисията. Комисията и всеки от членовете й са независими при изразяване на становища и вземане на решения, като в действията си се ръководят единствено от закона. Всеки член на комисия е длъжен незабавно да докладва на възложителя случаите, при които е поставен под натиск да вземе нерегламентирано решение в полза на участник.
  2. При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.
  3. Комисията започва работа след получаване на представените оферти и протокола за приемане на оферти от председателя. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Комисията отваря по реда на тяхното постъпване запечатаните непрозрачни опаковки и оповестява тяхното съдържание, а когато е приложимо – проверява за наличието на отделен запечатан плик с надпис "Предлагани ценови параметри". Най-малко трима от членовете на комисията подписват техническото предложение и плика с надпис "Предлагани ценови параметри". Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри". Публичната част от заседанието на комисията приключва след извършването на тези действия.
  4. Комисията разглежда документите за съответствие с изискванията към личното състояние и критериите за подбор, поставени от възложителя, и съставя протокол. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача. В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти за участие. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените в **т. 11.1.1, т. 11.1.2, т. 11.1.7 и т. 11.1.12**, новият ЕЕДОП може да бъде подписан от едно от лицата, които могат самостоятелно да представляват участника. След изтичането на 5-дневния срок комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор. При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Комисията разглежда допуснатите оферти и проверява за тяхното съответствие с предварително обявените условия.

Ценовото предложение на участник, чиято оферта не отговаря на изискванията на възложителя, не се отваря.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват лицата по чл. 54, ал. 2 от ППЗОП. Комисията обявява резултатите от оценяването на офертите по другите показатели, отваря ценовите предложения и ги оповестява.

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

Обосновката може да се отнася до:

1. икономическите особености на производствения процес, на предоставяните услуги;

2. избраните технически решения или наличието на изключително благоприятни условия за участника за предоставянето на услугите;

3. оригиналност на предложеното от участника решение по отношение на услугите;

4. спазването на задълженията по чл. 115 от ЗОП;

5. възможността участникът да получи държавна помощ.

Получената обосновка се оценява по отношение на нейната пълнота и обективност относно обстоятелствата, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи. Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП.

6. Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

* 1. Комисията изготвя протокол за извършване на подбора на участниците, разглеждането, оценката и класирането на офертите.
  2. Възложителят утвърждава протокола по реда на чл. 106 от ЗОП.
  3. В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата. Решението по на Възложителя се изпраща в един и същи ден на участниците и се публикуват в профила на купувача.

1. **Класиране и определяне на Изпълнител.** 
   1. Процедурата завършва с решение за:

1. определяне на изпълнител по договор за обществена поръчка;

2. прекратяване на процедурата.

* 1. Възложителят определя за изпълнител на поръчката участник, за когото са изпълнени следните условия:

1. не са налице основанията за отстраняване от процедурата, освен в случаите по чл. 54, ал. 3 от ЗОП, и отговаря на критериите за подбор;

2. офертата на участника е получила най-висока оценка при прилагане на предварително обявените от възложителя условия и избрания критерий за възлагане.

1. **Прекратяване на процедурата**
   1. Възложителят прекратява процедурата с мотивирано решение, когато:

1. не е подадена нито една оферта;

2. всички оферти не отговарят на условията за представяне, включително за форма, начин и срок, или са неподходящи;

3. първият и вторият класиран участник откаже да сключи договор;

4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

5. поради неизпълнение на някое от условията по чл. 112, ал. 1 от ЗОП не се сключва договор за обществена поръчка;

6. всички оферти, които отговарят на предварително обявените от възложителя условия, надвишават финансовия ресурс, който той може да осигури;

7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

8. са необходими съществени промени в условията на обявената поръчка, които биха променили кръга на заинтересованите лица.

В случаите по т. 7 възложителят задължително включва в решението най-ниската предложена цена и не може да сключва договор със същия предмет за цена, равна или по-голяма от посочената в решението, при провеждане на следваща процедура в рамките на същата година.

* 1. Възложителят може да прекрати процедурата с мотивирано решение, когато:

1. е подадена само една оферта;

2. има само една подходяща оферта;

3. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП, или

в) не докаже, че не са налице основания за отстраняване от процедурата.

* 1. Когато първоначално обявената процедура е прекратена, възложителят може да открие нова процедура за възлагане на обществена поръчка със същия предмет само ако решението за прекратяване е влязло в сила.

**РАЗДЕЛ V. СКЛЮЧВАНЕ НА ДОГОВОР ЗА ВЪЗЛАГАНЕ НА ИЗПЪЛНЕНИЕТО.**

**ДОГОВОР ЗА ПОДИЗПЪЛНЕНИЕ. ИЗМЕНЕНИЕ НА ДОГОВОРА.**

1. **СКЛЮЧВАНЕ НА ДОГОВОР**
   1. Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

* Избраният изпълнител изпълни задължението да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива;
* Представи определената гаранция за изпълнение на договора;
* Извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка. Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като Възложителят установи наличие на регистрация на обедиението в регистър БУЛСТАТ или еквивалентни документи съгласно законодателството на държавата, в която обединението е установено.
  1. Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от условията по т. 29.1., или

3. не докаже, че не са налице основания за отстраняване от процедурата.

* 1. В случаите по т. 29.2 възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.
  2. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 5 от ЗОП и са наложени от обстоятелства, настъпили по време или след провеждане на процедурата.
  3. Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.
  4. Възложителят може да сключи договор за обществена поръчка преди изтичането на 14-дневния срок от уведомяването на заинтересованите кандидати и/или заинтересованите участници за решението за определяне на изпълнител, в случай че определеният за изпълнител е единственият заинтересован участник.
  5. Сключеният договор за обществена поръчка може да се измени на основание чл. 116 от ЗОП.

**РАЗДЕЛ VІI. КРИТЕРИИ ЗА ВЪЗЛАГАНЕ НА ОБЩЕСТВЕНАТА ПОРЪЧКА**

1. Настоящата обществените поръчка се възлага **въз основа на икономически най-изгодната оферта**. Икономически най-изгодната оферта се определя въз основа на следния **критерий за възлагане**: **оптимално съотношение качество/цена, което се оценява въз основа на цената, както и на професионалната компетентност на персонала, на който е възложено изпълнението на поръчката.**

На първо място се класира участникът, получил най-висока комплексна оценка на офертата.

* 1. **Критерий за възлагане: оптимално съотношение качество/цена, което се оценява въз основа на цената, както и на показателя, включващ професионална компетентност на персонала, на който е възложено изпълнението на поръчката.**
  2. Комплексната оценка има максимална стойност **100 точки.**
  3. Оценките по цената и показателя, включващ професионална компетентност на персонала, на който е възложено изпълнението на строителен надзор по време на строителството се представят в числово изражение с точност до втория знак след десетичната запетая.
  4. Формулата по която се изчислява „Комплексната оценка“ за всеки участник е:

**КО = П1 + П2,**

**където:**

* **П1** е показател **„Професионална компетентност на персонала, на който е възложено изпълнението на поръчката“**
* **П2** е оценката на **„Ценово предложение за изпълнение на поръчката“**

* 1. **Начин за определяне на оценката по показател П1 – „Професионална компетентност на персонала, на който е възложено изпълнението на поръчката“**

Оценката по показател „П1“ се формира на базата на представените от всеки участник предложение за изпълнение на поръчката, в частта „Предложение за професионалната компетентност на персонала, на който е възложено упражняването на строителния надзор по време на строителството“. Предложение за професионалната компетентност на персонала, на който е възложено упражняването на строителния надзор по време на строителството, трябва да включва поименно посочване на минимално изискуемите експерти, описание на образованието им, придобитата правоспособност (ако е приложимо), общия и спицифичния професионлен опит, предложение относно разпределението на задачите и отговорностите, описани в техническите спецификации, между експертите във връзка с изпълнение на предвидените в рамките на обществената поръчка дейности - упражняването на строителен надзор по време на строителството на обекта/строежа.

На оценка подлежат единствено предложения, които отговарят на минималните изисквания на възложителя, посочени в документацията за участие, на техническата спецификация, на действащото законодателство, на съществуващите технически изисквания и стандарти и са съобразени с предмета на поръчката.

**Оценка по Показател П1 — „Професионална компетентност на персонала, на който е възложено изпълнението на поръчката“ — максимална стойност – 70 точки.**

„Предложение за професионалната компетентност на персонала, на който е възложено упражняването на строителния надзор по време на строителството“, е основно изискване на възложителя, тъй като качеството на ангажирания с посочената дейност персонал ще окаже съществено влияние върху реализацията на договора за обществена поръчка, оказване на необходимата експертна помощ за възложителя и високо качество при изпълнение на възлаганата основна дейност от предмета на настоящата поръчка за услуга.

**ВАЖНО! Посочените „Технически спецификации“, действащото законодателство и стандарти в областта на упражняването на строителен надзор при изпълнението на СМР следва да се разбират като предварително обявените условия на поръчката по смисъла на чл. 107, т. 2, буква „а“ от ЗОП.**

**Точките по показател П1 - „Професионална компетентност на персонала, на който е възложено изпълнението на поръчката“ ще бъдат присъждани от помощния орган на възложителя – оценителната комисия по експертна мотивирана оценка.**

*Относно професионалната компетентност на персонала, на който е възложено упражняването на строителен надзор по време на строителството от предмета на настоящата поръчка, като минимум се изисква наличието на следните експерти:*

*1. „Архитект“ или еквивалент;*

*2. Експерт по част „Конструктивна/Строителство на сгради и съоръжения“ или еквивалент;*

*3. Експерт по част „Водоснабдяване и канализация“ или еквивалент;*

*4. Експерт по част „Електро“ или еквивалент;*

*5. Експерт по част „Отопление, вентилация и климатизация“ или еквивалент;*

*6. Експерт, който да отговаря на изискванията на чл. 5, ал. 2 от Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи“ или еквивалент; и*

*7. „Експерт по пожарна безопасност“ или еквивалент.*

***Няма да бъдат оценявани предложения и следва да бъдат предложени за отстраняване в случаите, в които е налице поне едно от следните условия:***

* ***Липсва частта - „Предложение за професионалната компетентност на персонала, на който е възложено упражняването на строителния надзор по време на строителството“ на обекта/строежа;***
* ***Тази част от предложението не отговаря на указанията за разработване, посочени по-горе;***
* ***Тази част не отговаря на обявените условия (изискванията) на Възложителя;***
* ***Тази част не съответства на действащото законодателство и/или действащи норми и стандарти и/или не е съобразена с предмета на поръчката;***

**Метод на формиране на оценката:**

**оценка 70 точки –** за предложения, които отговарят на следното изискване:

Съдържат брой точки от посочени във I-ва група от таблицата, разписана по-долу (от 60 до 70 точки) съобразно посочените и доказани данни относно професионалната компетентност на персонала, на който е възложено упражняването на строителния надзор по време на строителството на обекта/строежа. Точки относно професионалната компетентност на персонала, на който е възложено упражняването на строителния надзор по време на строителството на обекта/строежа се присъждат по следния начин:

**- за общ професионален опит по специалността на *„Архитект“*:**

до 3 години включително – 1 точка;

над 3 години до 11 години включително – 2 точки и

над 11 години – 5 точки;

**-** **за специфичен професионален опит на *„Архитект“*, а именно – упражняване на строителен надзор по време на строителството по част „Архитектура“ в брой обекти/строежи:**

за 1 обект/строеж – 1 точка;

от 2 вкл. до 9 обекта/строежа включително – 2 точки и

10 и над 10 обекта/строежа – 5 точки;

**- за общ професионален опит по специалността на „*Експерт по част Конструктивна/Строителство на сгради и съоръжения*“:**

до 3 години включително – 1 точка;

над 3 години до 11 години включително – 2 точки и

над 11 години – 5 точки;

**-** **за специфичен професионален опит на „*Експерт по част Конструктивна/Строителство на сгради и съоръжения*“, а именно – упражняване на строителен надзор по време на строителството по част „Конструктивна“ в брой обекти/строежи:**

за 1 обект/строеж – 1 точка;

от 2 вкл. до 9 обекта/строежа включително – 2 точки и

10 и над 10 обекта/строежа – 5 точки;

**- за общ професионален опит по специалността на „*Експерт по част Водоснабдяване и канализация”*:**

до 3 години включително – 1 точка;

над 3 години до 11 години включително – 2 точки и

над 11 години – 5 точки;

**- за специфичен професионален опит на „*Експерт по част Водоснабдяване и канализация“*, а именно – упражняване на строителен надзор по време на строителството по част „ВиК“ в брой обекти/строежи:**

за 1 обект/строеж – 1 точка;

от 2 вкл. до 9 обекта/строежа включително – 2 точки и

10 и над 10 обекта/строежа – 5 точки;

**- за общ професионален опит по специалността на *„Експерт по част Електро“*:**

до 3 години включително – 1 точка;

над 3 години до 11 години включително – 2 точки и

над 11 години – 5 точки;

**- за специфичен професионален опит на *„Експерт по част Електро“*, а именно – упражняване на строителен надзор по време на строителството по част „Ел.“ в брой обекти/строежи:**

за 1 обект/строеж – 1 точка;

от 2 вкл. до 9 обекта/строежа включително – 2 точки и

10 и над 10 обекта/строежа – 5 точки;

*-* **за общ професионален опит по специалността на *„Експерт по част „Отопление, вентилация и климатизация”*:**

до 3 години включително – 1 точка;

над 3 години до 11 години включително – 2 точки и

над 11 години – 5 точки;

* **за специфичен професионален опит на *„Експерт по част „Отопление, вентилация и климатизация”*, а именно – упражняване на строителен надзор по време на строителството по част „ОВК“ в брой обекти/строежи:**

за 1 обект/строеж – 1 точка;

от 2 вкл. до 9 обекта/строежа включително – 2 точки и

10 и над 10 обекта/строежа – 5 точки.

*-* **за общ професионален опит по специалността на *„Експерт, който да отговаря на изискванията на чл. 5, ал. 2 от Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи“*:**

до 3 години включително – 1 точка;

над 3 години до 11 години включително – 2 точки и

над 11 години – 5 точки;

**- за специфичен професионален опит на *„Експерт, който да отговаря на изискванията на чл. 5, ал. 2 от Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи“*, а именно – упражняване на строителен надзор по време на строителството по част „ЗБУТ“ в брой обекти/строежи:**

за 1 обект/строеж – 1 точка;

от 2 вкл. до 9 обекта/строежа включително – 2 точки и

10 и над 10 обекта/строежа – 5 точки.

*-* **за общ професионален опит по специалността на „*Експерт по пожарна безопасност“*:**

до 3 години включително – 1 точка;

над 3 години до 11 години включително – 2 точки и

над 11 години – 5 точки;

**- за специфичен професионален опит на „*Експерт по пожарна безопасност“*, а именно – упражняване на строителен надзор по време на строителството по част „ПБ“ в брой обекти/строежи:**

за 1 обект/строеж – 1 точка;

от 2 вкл. до 9 обекта/строежа включително – 2 точки и

10 и над 10 обекта/строежа – 5 точки.

За всеки от експертите следва да се има предвид сбора от точките за общ и специфичен професионален опит.

**(ВАЖНО! Освен информация за доказване на изискванията към експертите, подлежащи на оценка следва да се представят и документи към настоящото предложение за изпълнение на поръчката, доказващи общия и специфичния професионален опит на всеки един от посочените експерти!!!)**

Под общ професионален опит по специалността се разбира трудов и/или осигурителен и/или служебен и/или опит, придобит по граждански правоотношения. Примерни документи за доказване на общия професионален опит по специалността са: копия от трудови и/или осигурителни книжки и/или служебни книжки, трудови или граждански договори и др.

Примерни документи за доказване на специфичния професионален опит по специалността са: копия от окончателни доклади доклади за въвеждане на обекта в експлоатация, актове и протоколи по време на СМР и др.

**Ако не са представени документи, доказващи общ професионален опит на експерта, се приема, че професионалния му опит е до 3 години и за него се присъжда 1 точка. Ако за даден експерт не са представени доказателства за специфичен професионален опит, то на този експерт не се присъждат точки.**

В зависимост от получените точки относно професионалната компетентност на персонала, на който е възложено упражняването на строителния надзор по време на строителството на обекта/строежа за целите на общата оценка на частта – „Предложение за професионалната компетентност на персонала, на който е възложено упражняването на строителния надзор по време на строителството“ на обекта/строежа, следва да се ползва следната таблица:

|  |  |  |  |  |  |
| --- | --- | --- | --- | --- | --- |
| **I-ва група** | | **II-ра група** | | **III-та група** | |
| **от** | **До** | **от** | **до** | **от** | **до** |
| 60 точки | 70 точки | 35 точки | 59 точки | 34 точки | 7 точки |

**Оценка 40 точки –** за предложения, които отговарят на следното изискване: Съдържат брой точки от посочени във втората група от таблицата, разписана по-горе (от 35 до 59 точки) относно професионалната компетентност на персонала, на който е възложено упражняването на строителния надзор по време на строителството на обекта/строежа и

**Оценка 20 точки –** за предложения, които отговарят на следното изискване: Съдържат брой точки от посочени в третата група от таблицата, разписана по-горе (от 34 до 7 точки) относно професионалната компетентност на персонала, на който е възложено упражняването на строителния надзор по време на строителството на отделните обекти/строежи.

**Начин за определяне на оценката по показател П2 – „Ценово предложение за изпълнение на поръчката**“**:**

* 1. **Оценка по показател П2 – Ценово предложение за изпълнение на поръчката**

Преди извършване на финансовата оценка, ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

**Предложена цена – П2 (Ценово предложение за изпълнение на поръчката) е с тежест в комплексната оценка – 30 %.**

**Предложена цена – П2 (Ценово предложение за изпълнение на поръчката)** на участника се изчислява по следната формула (мерната единица е български лева):

|  |  |  |
| --- | --- | --- |
| *П2 =* | *Предложена минимална обща цена в лева* | \* 30 |
| *Предложена обща цена от участника в лева* |

Максималният брой точки, които даден участник може да получи при оценка на ценовото предложение е 30 точки.

* 1. Комисията класира участниците по степента на съответствие на офертите с предварително обявените от възложителя условия.
  2. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показатели извън посочените по т. 1, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с предходния текст.

**РАЗДЕЛ VІII. ТЕХНИЧЕСКИ СПЕЦИФИКАЦИИ**

**Упражняването на строителния надзор ще бъде в обем и обхват, съгласно изискванията на ЗУТ и съответните подзаконови нормативни актове, като се изпълняват най-малко следните дейности:**

- Лицето, упражняващо строителен надзор, носи отговорност за законосъобразно започване на строежа;

- Упражняване на непрекъснат строителен надзор върху изпълнението на СМР, съгласно техническите проекти и изискванията на нормативните актове;

- Проверка на изпълнените СМР по количества и цени и подписване на протоколи за приемане на изпълнените СМР, изготвени от Изпълнителя /бивш акт обр.19/;

- Осигуряване пълнота и правилно съставяне на актовете и протоколите по време на строителството, съставянето на актовете и протоколите, в съответствие с изискванията на Наредба № 3 от 31 юли 2003 г. за съставяне на актове и протоколи по време на строителството, издадена от Министерството на регионалното развитие и благоустройството, Обн. ДВ. бр.72 от 15 Август 2003г.;

- Осигуряване спазването на условията за безопасност на труда, съобразно Закона за здравословни и безопасни условия на труд (ЗБУТ), Обн. ДВ. бр.124 от 23 Декември 1997г., последно изм. и доп. ДВ. бр.97 от 5 Декември 2017 г. и наредбите към него;

- Контрол по опазване на околната среда по време на изпълнение на строително-монтажните дейности, в съответствие със Закона за опазване на околната среда (ЗООС) и Закона за управление на отпадъците и наредбите към тях;

- Контрол върху съответствието на влаганите материали и продукти, съгласно изискванията на Наредба за изменение на наредба № РД-02-20-1 от 2015 г. за условията и реда за влагане на строителни продукти в строежите на република българия (ДВ, бр. 14 от 2015 г.), Издадена от министъра на регионалното развитие и благоустройството, Обн. ДВ. бр.95 от 28 Ноември 2017г.. В тази връзка Извършва контролни проверки по чл. 169б, ал. 2 ЗУТ, на доставените на строежа строителни продукти (вкл. продукти, които представляват система от компоненти), които се влагат в строежи, за да се осигури спазването на изискването на чл. 169а, ал. 1 и на наредбата по чл. 169а, ал. 2 от ЗУТ, вкл. извършва проверки за съответствие на: техническите показатели на доставените строителни продукти с данните в представените от строителя сертификати и протоколи от изпитвания, със заложените в инвестиционния проект във фаза технически проект технически показатели и енергийни характеристики, както и с техническата документация за продуктите от офертата на строителя и от одобрената подробна количествено-стойностна сметка за съответния строеж;

- Недопускане на увреждане на трети лица и имоти в следствие на строителството;

- Осигуряване необходимата организация за ефективна надзорна дейност и комуникацията в и на своя екип по отношение законосъобразното започване на строежа, проверките свързани с изпълнението на строежа, съобразно одобрения инвестиционен проект и изискванията по чл. 169, ал. 1 и 3 ЗУТ;

- По време на изпълнение на строителните и монтажни работи осигурява постоянно присъствие на експертите от своя екип по всички проектни части, които са необходими за изпълнението на договора;

- Подписване на всички междинни и окончателни актове и протоколи, издадени по време на строителството и необходими за оценка на качеството на изпълнените работи;

- При необходимост изготвяне оценка за съответствие за преработка на инвестиционния проект по смисъла на чл. 154 от ЗУТ и съставя екзекутивна документация на строежа, след фактическото му завършване, изпълнителят заверява екзекутивната документация заедно с останалите участници в строителството;

- Внасяне на екзекутивната документация за безсрочно съхранение на органа, издал разрешението за строеж и в Агенцията по кадастъра в необходимия обем;

- Съставяне на констативни актове, след завършване на строително-монтажните работи, съвместно с Възложителя и Изпълнителите на проектирането и строително-монтажните дейности, с които удостоверява, че строежът е изпълнен съобразно одобрените проекти, заверената екзекутивна документация, изискванията към строежа и условията на сключения договор. С този акт се извършва предаване на строежите от Изпълнителя на строително- монтажните дейности на Възложителя;

- Съдействие на Възложителя, след завършването на строително-монтажните работи и приключване на приемните изпитвания, да направи (регистрира) искане за въвеждането на обектите в експлоатация, като се представят окончателни доклади и други, съгласно изискванията на ЗУТ;

- Актуализиране и/или изготвяне на нов технически паспорт на строежа, съгласно изискванията на Наредба № 5 от 28 декември 2006 г. за техническите паспорти на строежите, Издадена от Министерството на регионалното развитие и благоустройството, Обн. ДВ. бр.7 от 23 Януари 2007г., Техническият паспорт се предава на Възложителя на хартиен носител в 2 (два) екземпляра, всеки от които е придружен с електронен носител във формат “doc“ и „pdf“, съответстващ на хартиения. Електронното копие се представя на CD носител;

- Изготвя окончателен доклад до Възложителя, съгласно изискванията на ЗУТ, след приключване на строителните и монтажни работи. Докладът се представя на хартиен носител в 1 (един) екземпляр, придружен с електронен носител във формат „pdf“ и “doc”, съответстващ на хартиения. Електронното копие на доклада се представя на CD носител;

- Контролира качеството на извършваните СМР и предотвратява с действията си по компетентност нарушаването на технологичната им последователност, чрез издаването на предписания и заповеди, които вписва в заповедната книга на строежа;

- Присъства на всички заседания между участниците в инвестиционния процес, независимо по чие искане или работен план-график се провеждат, като всеки път докладва за основните дейности (видове работи) от строежа, за които до този момент е упражнен текущ строителен надзор по строителството, съставените документи (актове), както и за възникнали проблеми (ако има такива) и съответно необходимите мерки за решаването им;

- Контролира задължителното изпълнение на заповедите на проектанта на строежа, вписани в заповедната книга на строежа, свързани с авторското му право и недопуска действия от страна на строителя, които биха довели до неспазване на изработения от проектанта, съгласуван и одобрен инвестиционния проект на строежа;

- Взема решения за спиране и пускане на строежа, съгласувано с Възложителя и в рамките на 2 (два) работни дни и изпълнителят изготвя писмено констатации, които представя на Възложителя, ако възникне необходимост от промени във видовете работи на съответния обект, във връзка с обстоятелства, които не са могли да бъдат предвидени по време на процеса на проектиране, но задължително преди тези промени да са извършени от строителя. Констатациите включват подробно описание на причините и необходимостта от възникналите промени, приложение към основния файл с констатации, съдържащо доказателствен снимков материал – монтаж върху хартиен носител на местата, където са установени проблемите.

**Изискване за представяне на крайния продукт**

Изпълнителят предоставя на Възложителя:

- Актуализиран и/или нов технически паспорт на обекта/строежа, за който е упражнил строителен надзор по време на строителството в съответствие с чл. 176а от ЗУТ;

- Окончателен доклад до Възложителя, съгласно изискванията на чл. 168, ал. 6 от ЗУТ, след приключване на строителните и монтажни работи за обекта/строежа, за който изпълнителят е упражнил строителен надзор по време на строителството.

Всички документи се представят на хартиен носител в 1 (един) екземпляр, придружен с електронен носител във формат „pdf“ и “doc”, съответстващ на хартиения. Електронното копие на доклада се представя на CD носител.

При упражняване на строителния надзор: изпълнителят носи отговорност за дейностите и задълженията му като участник в инвестиционния процес, регламентирани в чл. 166 и чл. 168 от ЗУТ, както и за тези произтичащи от чл. 178 от ЗУТ. Строителният надзор се изпълнява в задължителния обхват съобразно изискванията на ЗУТ, изискванията на Наредба № 3 от 31 юли 2003 г. за съставяне на актове и протоколи по време на строителството, издадена от Министерството на регионалното развитие и благоустройството, Обн. ДВ. бр.72 от 15 Август 2003г., с отчитане на изискванията на Наредба за изменение на наредба № РД -02-20-1 от 2015 г. за условията и реда за влагане на строителни продукти в строежите на република българия (ДВ, бр. 14 от 2015 г.), Издадена от министъра на регионалното развитие и благоустройството, Обн. ДВ. бр.95 от 28 Ноември 2017г. и всички законови и подзаконови нормативни актове в областта на строителството в България.

**РАЗДЕЛ Iх. ОБРАЗЦИ НА ДОКУМЕНТИ – ПРИЛОЖЕНИ В ОТДЕЛЕН ФАЙЛ**

**РАЗДЕЛ Х. ПРОЕКТ НА ДОГОВОР**

**ПРОЕКТ!**

**ДОГОВОР ЗА УСЛУГА**

**№:................................../…………….2018 г.**

Днес, ………………..... 2018 г., в гр. Тополовград, между:

**ОБЩИНА ТОПОЛОВГРАД**, с адрес: гр. Тополовград, пл. “Освобождение” № 1, с ЕИК по БУЛСТАТ 000970464, представлявано от **БОЖИН ПЕТРОВ БОЖИНОВ – КМЕТ,** наричанза краткост по-долу **ВЪЗЛОЖИТЕЛ** и **КИРИЛ КИРОВ – ГЛАВЕН СЧЕТОВОДИТЕЛ**, наричан по-долу за краткост **“ВЪЗЛОЖИТЕЛ”** от една страна,

и

**2.** **........................................................,** със седалище и адрес на управление..............................................., вписано в Търговския регистър при Агенция по вписванията с ЕИК.................... , представлявано от .........................................., наричан по-долу **ИЗПЪЛНИТЕЛ** от друга страна,

и на основание чл. 112 ЗОП, във връзка с проведена процедура за възлагане на обществена поръчка с предмет: **„Упражняване на строителен надзор на ремонт на сгради в ДПЛПР село Радовец, Община Тополовград" по проект: „Предоставяне на здравни грижи и социални услуги на уязвими общности в района на българо-гръцкия трансграничен регион“, с уникален номер в Регистъра на обществените поръчки …...........…** и Решение № - ...../..................... г. на ВЪЗЛОЖИТЕЛЯ за определяне на ИЗПЪЛНИТЕЛ, се сключи настоящият договор, с който страните по него се споразумяха за следното:

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“).

**ПРЕДМЕТ НА ДОГОВОРА**

**Чл. 1.** **(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предоставя, срещу възнаграждение и при условията на този Договор, услуги, свързани с упражняването на стоителен надзор, по смисъла на Закона за устройство на територията („ЗУТ“) и нормативните актове по неговото приложение, наричани за краткост „**Услугите**“ за обект: **„Ремонт на сгради в ДПЛПР село Радовец, Община Тополовград“**, финансиран по проект: „Предоставяне на здравни грижи и социални услуги на уязвими общности в района на българо-гръцкия трансграничен регион“.

**(2)** Страните се съгласяват услугите по ал. 1 да се осъществят в полза и за нуждите на ВЪЗЛОЖИТЕЛЯ.

**Чл. 2.** **ИЗПЪЛНИТЕЛЯТ** се задължава да предостави Услугите като следи за съответствие с одобрения инвестиционен проект за обект: **„Ремонт на сгради в ДПЛПР село Радовец, Община Тополовград“**.

**Чл. 3.** ИЗПЪЛНИТЕЛЯТ се задължава да предостави Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ.

**Чл. 4.** В срок до 3 (*три*) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите (в случай, че има такива), посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (*три*) дни от настъпване на съответното обстоятелство.

**Чл. 5.** **ИЗПЪЛНИТЕЛЯТ** упражнява дейността си на строежа, предмет на договора, в съответствие с изискванията на Закона за устройство на територията („ЗУТ“) и другите нормативни документи за изпълнение на строителен надзор в строителството, чрез лицата посочени в списъка по **Приложение № 1** към настоящия договор.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 6**. **(1)** Настоящият договор влиза в сила от датата на подписването му и от двете страни.

**(2)** Срокът за изпълнение на услугата е от датата на подписване на протокола за откриване на строителна площадка и определяне на строителна линия и ниво съгласно Наредба №3/2003 г. на МРРБ до изпълнение на всички поети от Страните задължения по Договора за обществена поръчка и издаване на удостоверение за въвеждане в експлоатация на обект: „Ремонт на сгради в ДПЛПР село Радовец, Община Тополовград“, съгласно Наредба № 2 от 2003 г. на МРРБ.

**(3)** Максималният срок за изпълнение на строителния надзор е 180 (сто и осемдесет) дни и не по-късно от 17.10.2019 г..

**(4)** Мястото на изпълнение на договора е с. Радовец, Община Тополовград, област Хасково и офиса на изпълнителя.

**ЦЕНА, РЕД И СРОКОВЕ ЗА ПЛАЩАНЕ**

**Чл. 7**. **(1) ВЪЗЛОЖИТЕЛЯТ** се задължава за извършената по изискванията и условията на поръчката Услуга, да заплати на **ИЗПЪЛНИТЕЛЯ** обща цена в размер на ……… (…………………………) (*посочва се цената без ДДС, с цифри и словом*) лева без ДДС и ……… (…………) (*посочва се цената с ДДС, с цифри и словом*) лева с ДДС (наричана по-нататък „**Цената**“ или „Стойността на Договора“), съгласно Ценовото предложение на ИЗПЪЛНИТЕЛЯ.

**(2)** В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители (*ако е приложимо*), като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Цената, посочена в ал. 1, е фиксирана/крайна за отделните дейности/етапи/задачи, свързани с изпълнението на Услугите, посочени в Ценовото предложение на ИЗПЪЛНИТЕЛЯ, и не подлежи на промяна, освен в случаите, изрично уговорени в този Договор и в съответствие с разпоредбите на ЗОП. Уговорената цена включва всички преки и непреки разходи за изпълнение на Договора.

**Чл. 8. (1)** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:

а) Авансово плащане в размер на 50% (петдесет) процента от стойността на договора, платимо по съответната банкова сметка на **ИЗПЪЛНИТЕЛЯ** посочена в чл. 9 в срок до 30 (тридесет) календарни дни, считано от датата на подписване на настоящия договор и след представяне на фактура от страна на **ИЗПЪЛНИТЕЛЯ**.

б) Окончателно плащане в размер на 50% (петдесет) процента от стойността на договора, платимо по банкова сметка на **ИЗПЪЛНИТЕЛЯ** в срок до 30 (тридесет) календарни дни след датата на двустранно подписан приемно–предавателен протокол за извършени всички дейности по настоящия договор, представяне на окончателен доклад и технически паспорт на строежа, издаване на удостоверение за въвеждане на строежа в експлоатация и представена фактура от **ИЗПЪЛНИТЕЛЯ.**

**(2)** В Цената по чл. 7, ал. 1 са включени всички разходи на ИЗПЪЛНИТЕЛЯ за изпълнение на Услугите, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Цената, посочена в чл. 7, ал. 1, е фиксирана/крайна.

**Чл. 9**. **(1)** Плащанията по чл. 7, ал. 1 се извършват в лева от страна на **ВЪЗЛОЖИТЕЛЯ** по следната банкова сметка на **ИЗПЪЛНИТЕЛЯ**:

IBAN: ................,

BIC: .................,

при Банка –

**(2)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок от три дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 10.** Цената по чл. 7 не включва разходите за такси по Закона за държавните такси, Закона за местните данъци и такси, и други сходни такси, свързани с осъществяването на задълженията по строителния надзор. Такива такси се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ или от ИЗПЪЛНИТЕЛЯ за сметка на ВЪЗЛОЖИТЕЛЯ. В последния случай, направените от ИЗПЪЛНИТЕЛЯ разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ, издаден на името на ВЪЗЛОЖИТЕЛЯ, до края на месеца, в който са извършени.

**Чл. 11. (1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответната дейност/задача, заедно с искане за плащане на тази част пряко на подизпълнителя.

**(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

**(3)** ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел - Предаване и приемане на изпълнението от Договора, и заплаща възнаграждение за тази част на подизпълнителя в срок до 30 (*тридесет*) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**ГАРАНЦИЯ ЗА ИЗПЪЛНЕНИЕ**

**Чл. 12.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 1 % (едно на сто) от Стойността на Договора без ДДС, а именно ……… (…………………………) (*посочва се сумата, за която се издава гаранцията за изпълнение от стойността на договора*) лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора. Гаранцията трябва да е със срок на валидност срокът на Договора плюс 30 (тридесет) дни след изтичане срока на Договора, като при необходимост срокът на валидност на гаранцията се удължава или се издава нова.

**Чл. 13. (1)** В случай на изменение на Договора[[2]](#footnote-3), извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (*три*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 12 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 16 от Договора.

**Чл. 14.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка по следната банкова сметка на ВЪЗЛОЖИТЕЛЯ:

IBAN:BG35STSA93003300704111

BIC: STSABGSF

БАНКА ДСК

**Чл. 15. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, във форма, предварително съгласувана с ВЪЗЛОЖИТЕЛЯ/ да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 16. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след изтичане срока на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 17. (1)** ВЪЗЛОЖИТЕЛЯТ освобождава Гаранцията за изпълнение в срок до 20 (*двадесет*) дни след прекратяването на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 9 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице и изпращане на писмено уведомление до застрахователя.

**(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

**Чл. 18.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 19.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 15 (*петнадесет*) дни от откриване на строителната площадка и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 20.** В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 21.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 3 (*три*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 12 от Договора.

**Чл. 22.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл. 23.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ВЪЗЛОЖИТЕЛЯ**

**Чл. 24.** **ВЪЗЛОЖИТЕЛЯТ** има право:

1. да иска изпълнението на услугите по договора, в срок, по реда и при условията, договорени между страните и съгласно действащото законодателство;

2. да извършва по всяко време проверки на **ИЗПЪЛНИТЕЛЯ** по изпълнение на този договор, както и да иска от ИЗПЪЛНИТЕЛЯ информация относно извършваните СМР, касаеща стротелния надзор, без това да пречи на оперативната му дейност;

3. при необходимост да изисква от ИЗПЪЛНИТЕЛЯ писмена информация за извършените строителни работи на обекта;

4. да изисква подмяна на специалисти от екипа на ИЗПЪЛНИТЕЛЯ, когато бъде установено неизпълнение на техните задължения, свързани с предмета на договора;

5. да изисква, при необходимост и по своя преценка от **ИЗПЪЛНИТЕЛЯ** писмена информация за извършените строителни работи в Обекта, както и обосновка от страна на **ИЗПЪЛНИТЕЛЯ** на изготвените от него отчети/доклади или съответна част от тях;

6. да изисква от **ИЗПЪЛНИТЕЛЯ** преработване или доработване на всеки от отчетите/докладите/техническия паспорт, в съответствие с уговореното в Договора;

7. да не приеме някои от отчетите/докладите/техническия паспорт.

**Чл. 25.** **ВЪЗЛОЖИТЕЛЯТ** се задължава:

* + 1. да приеме изпълнението на Услугите, когато отговаря на договореното, по реда и при условията на този Договор;
    2. да заплати на **ИЗПЪЛНИТЕЛЯ** Цената в размера, по реда и при условията, предвидени в този Договор;
    3. да предостави и осигури постоянен достъп на **ИЗПЪЛНИТЕЛЯ** до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
    4. Да осигури достъп на изпълнителя и на неговия персонал до обекта, за който ще осъществява строителния надзор, както и до оперативната информация за извършване на СМР;
    5. да пази поверителна Конфиденциалната информация, в съответствие с уговореното в чл. 42 на този Договор;
    6. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това.
    7. да решава всички въпроси при възникнали затруднения, свързани с изпълнението на строителните работи, предизвикани от непълна строителна документация, необходимост от съгласуване или получаване на становища и разрешения от държавни или местни органи, да оказва административно съдействие при необходимост за изпълнение предмета на Договора;
    8. Да уведомява писмено **ИЗПЪЛНИТЕЛЯ** при възникване на непредвидени обстоятелства, които могат да доведат до спиране на изпълнението на възложената работа, в срок от 2 (два) работни дни от датата на узнаване;
    9. Да заплаща дължимите административни такси за издаване на писмени становища от специализираните контролни органи относно законосъобразното изпълнение на строежа;
    10. Да подписва всички актове, протоколи и други документи необходими за удостоверяване на изпълнените СМР и за въвеждане на Обекта в експлоатация.

**Общи права и задължения на** **ИЗПЪЛНИТЕЛЯ**

**Чл. 26. ИЗПЪЛНИТЕЛЯТ** има право:

1. да получи възнаграждение в размера, сроковете и при условията по чл. 7 от договора;

2. да осъществява строителния надзор винаги, когато това е необходимо, и останалите участници в строителството са длъжни да изпълняват неговите предписания и заповеди, вписани по надлежния ред в Заповедната книга.

3. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

4. Да уведоми незабавно **ВЪЗЛОЖИТЕЛЯ** при нарушаване на строителните правила и норми, а в 3-дневен срок от установяване на нарушението – и съответната ДНСК, както и да спре работите по строежа до отстраняване на констатирани пропуски и нарушения при изпълнение на СМР и да контролира отстраняването на дефектите, посочени от него или други контролни органи.

5. Да дава указания относно съответствието на вложените материали и извършваните СМР, а при необходимост да предписва допълнителни изпитвания на влаганите строителни материали, за което незабавно да уведомява **ВЪЗЛОЖИТЕЛЯ.**

**Чл. 27. ИЗПЪЛНИТЕЛЯТ** се задължава да:

* + 1. Да упражнява строителен надзор по смисъла на чл. 168 от ЗУТ за обект: **„Ремонт на сгради в ДПЛПР село Радовец, Община Тополовград“** в съответствие с одобрения инвестиционен проект, техническите спецификации, техническата оферта, договора за извършването на възложените СМР и останалите изисквания за изпълнение Договора и въвеждане на Обекта в експлоатация, чрез квалифицирани специалисти, определени за надзор по съответните проектни части.
    2. В изпълнение на тези задължения **ИЗПЪЛНИТЕЛЯТ** контролира и носи отговорност за:

- Законосъобразното започване, изпълнение и завършване на строежа;

- Извършване на всички необходими подготвителни работи на строителната площадка преди започване на СМР - изграждане на временно осветление на площадка, временна сигнализация, организация на охрана и контрол на достъпа и др.;

- Качественото изпълнение на строежа, съгласно одобрените инвестиционни проекти технически спецификации, работни проекти, съгласно изискванията на БДС и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР, освен ако промяната не е изрично съгласувана с **ВЪЗЛОЖИТЕЛЯ** и разрешена по съответния ред;

- Качеството на влаганите строителни материали и изделия и съответствието им с нормативните изисквания, стандарти, отраслови норми, както и посочените в инвестиционните проекти изисквания. В изпълнение на това задължение **ИЗПЪЛНИТЕЛЯТ** изисква декларации за съответствие и сертификати за качество на доставените от строителя материали или техни еквиваленти като последното се съгласува предварително с **ВЪЗЛОЖИТЕЛЯ**;

- Осъществяване на контрол относно пълнота и правилно изготвяне и подписване на актовете и протоколите по време на строителството необходими за оценка на строежите, относно изискванията за безопасност и за законосъобразно изпълнение, съгласно наредба на Министъра на регионалното развитие и благоустройството за актовете и протоколите, съставяни по време на строителството;

- Спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3 от ЗУТ;

- Осъществяване на контрол относно спазване на изискванията за здравословни и безопасни условия на труд в строителството, както и специфичните изисквания за строежа;

- Недопускане на увреждане на трети лица и имоти вследствие на строителството;

- Правилното водене на Заповедната книга на строежа;

- След приключване на СМР, да изготви и подпише окончателен доклад по чл.168, ал.6 от ЗУТ и §3 на ДР от Наредба № 2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството.

- Писмено да информира **ВЪЗЛОЖИТЕЛЯ** за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на **ВЪЗЛОЖИТЕЛЯ**.

- В срок до 5 /пет/ дни след приключване на СМР на Обекта, **ИЗПЪЛНИТЕЛЯТ** се задължава да изготви и Техническия паспорт на строежа по чл. 176 ,,б”, ал. 2 от ЗУТ.

- Да извърши от името на **ВЪЗЛОЖИТЕЛЯ** необходимите действия за въвеждане на Обекта в експлоатация до получаване на удостоверение за въвеждане в експлоатация.

- В срок до 5 /пет/ дни след издаване на последния документ от специализираните държавни контролни органи, при изтичане срока за изпълнението или при прекратяването на този Договор **ИЗПЪЛНИТЕЛЯТ** трябва да предостави на **ВЪЗЛОЖИТЕЛЯ** всички документи свързани с извършваните от него дейности по този Договор или са му предоставени във връзка със строителството на обекта;

- Да сключи и поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за срок не по-кратък от гаранционния срок при условията на чл.171, 172 и 173 от ЗУТ и Наредбата за условията и реда за задължително застраховане в проектирането и строителството.

**- ИЗПЪЛНИТЕЛЯТ** носи отговорност за щети, които са нанесени на **ВЪЗЛОЖИТЕЛЯ** и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти.

- Да осигури на **ВЪЗЛОЖИТЕЛЯ** и на всяко лице, упълномощено от него, достъп по всяко приемливо време до документацията, свързана с извършените услуги, за извършване на проверки и изготвяне на копия, за времето на изпълнение на договора и след това.

- Да действа лоялно и безпристрастно като доверен съветник на **ВЪЗЛОЖИТЕЛЯ** в съответствие с правилата на професионалната етика на професията, към която принадлежи и с необходимата дискретност. **ИЗПЪЛНИТЕЛЯТ** е длъжен да се въздържа от публични изявления относно характера на проекта и дейността, която извършва, ако не е изрично упълномощен от **ВЪЗЛОЖИТЕЛЯ**, както и от дейности, които влизат в противоречие със задълженията му по настоящия договор. **ИЗПЪЛНИТЕЛЯТ** не може да обвързва **ВЪЗЛОЖИТЕЛЯ** по какъвто и да е начин без предварително изрично съгласие от негова страна и е длъжен, да декларира ясно това свое задължение пред трети страни.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 28.** Предаването на изпълнението на Услугата се документира с протокол за приемане и предаване, който се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от Страните („**Приемо-предавателен протокол**“).

**Чл. 29. (1)** **ВЪЗЛОЖИТЕЛЯТ** има право:

1. да приеме изпълнението, когато отговаря на договореното;

2. да поиска преработване и/или допълване на отчетите/докладите – Техническия паспорт в определен от него срок, като в такъв случай преработването и/или допълването се извършва в указан от **ВЪЗЛОЖИТЕЛЯ** срок и е изцяло за сметка на **ИЗПЪЛНИТЕЛЯ****.**

3. да откаже да приеме изпълнението при съществени отклонения от договореното, в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора или резултатът от изпълнението става безполезен за **ВЪЗЛОЖИТЕЛЯ**.

**(2)** Окончателното приемане на изпълнението на Услугите по този Договор се извършва с подписване на „**Приемо-предавателен протокол**“, подписан от Изпълнителя и Възложителя, в срок до 10 (*десет*) дни след изтичането на срока на изпълнение по чл. 6 от Договора. В случай, че към този момент бъдат констатирани недостатъци в изпълнението, те се описват в протокол и се определя подходящ срок за отстраняването им или налагането на санкция, съгласно чл. 30 от Договора.

**(3)** При възражение от страна на **ВЪЗЛОЖИТЕЛЯ** по изпълнението на договорените работи, същият е длъжен в срок то пет дни да уведоми **ИЗПЪЛНИТЕЛЯ** за съвместно разглеждане и отстраняване на възникналите проблеми.

**(4)** **ИЗПЪЛНИТЕЛЯТ** е длъжен да отстрани за своя сметка допуснатите по негова вина грешки и пропуски в срокове, предварително писмено зададени от **ВЪЗЛОЖИТЕЛЯ**.

**(5)** При необходимост **Изпълнителят** е длъжен да се яви на обекта в посочения писмено срок и/или да подготви исканите материали и становища, и да ги предостави своевременно на всички заинтересовани страни.

**САНКЦИИ ПРИ НЕИЗПЪЛНЕНИЕ**

**Чл. 30.** При просрочване изпълнението на задълженията по този Договор, неизправната Страна дължи на изправната неустойка в размер на 0.5 % (*нула цяло и пет* *на сто*) за всеки просрочен ден, но не повече от 5 % (*пет на сто*) от Стойността на Договора.

**Чл. 31.** При констатирано лошо или друго неточно или частично изпълнение или при отклонение от изискванията на **ВЪЗЛОЖИТЕЛЯ**, посочени в Техническата спецификация, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната дейност, без да дължи допълнително възнаграждение за това.

**Чл. 32.** При разваляне на Договора поради виновно неизпълнение на някоя от Страните, виновната Страна дължи неустойка в размер на 5 % (*пет на сто*) от Стойността на Договора.

**Чл. 33.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 34.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ И ИЗМЕНЕНИЕ НА ДОГОВОРА**

**Чл. 35.** (1) Този Договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКЛДС.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните;

3. на основание чл. 118 от Закона за обществените поръчки.

**Чл. 36.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 15 (петнадесет) дни, считано от получаването на възлагателно писмо от страна на Възложителя.

2. ИЗПЪЛНИТЕЛЯТ е прекратил изпълнението на Услугите за повече от 15 (петнадесет) дни;

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката / Техническата спецификация и Техническото предложение.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

(4) Договорът може да бъде изменян на основание чл. 116 от Закона за обществените поръчки.

**Чл. 37.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 38.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички схеми/разработки/доклади, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 39.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства. Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства, подлежащи на връщане, за периода от от датата на прекратяване на Договора до тяхното връщане.

**ОБЩИ РАЗПОРЕДБИ**

Дефинирани понятия и тълкуване

**Чл. 40. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 41.** При изпълнението на Договора, ИЗПЪЛНИТЕЛЯТ и неговите подизпълнители (в случай, че има такива) е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 42. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и авторско право, ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ/съответната Страна, всички негови/нейни поделения, контролирани от него/нея фирми и организации, всички негови/нейни служители и наети от него/нея физически или юридически лица, като ИЗПЪЛНИТЕЛЯТ/съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 43.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права

**Чл. 44. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 3 (*три*) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл. 45.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение, в случай, че има такива, могат да бъдат прехвърляни или залагани съгласно приложимото право.

Изменения

**Чл. 46.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 47. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл. 306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна / в срок до 3 (*три*) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 48.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 49. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща по реда на Закона за електронния документ и електронния подпис.

**(2)** За целите на този Договор данните и лицата за контакт на Страните са, както следва:

**1. За ВЪЗЛОЖИТЕЛЯ:**

Адрес за кореспонденция: гр. Тополовград, пл. “Освобождение” №1;

Тел.: +359 47052280;

Факс: +359 47054157;

e-mail: oba\_top.grad@abv.bg;

Лице за контакт: ………………………………………….

**2. За ИЗПЪЛНИТЕЛЯ:**

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на изпращане – при изпращане по електронна поща, по реда на Закона за електронния документ и електронния подпис.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

Език[[3]](#footnote-4)

**Чл. 50. (1)** Този Договор се сключва на български.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ.

Приложимо право

**Чл. 51.** За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл. 52.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 53.** Настоящия договор се състави в три еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.

**Приложения:**

**Чл. 35.** Към този Договор се прилагат и са неразделна част от него следните приложения:

Приложение № 1 – Списък на лицата, които ще упражняват строителен надзор.

Приложение № 2 – Технически спецификации.

Приложение № 3 – Техническо предложение.

Приложение № 4 – Ценово предложение.

|  |  |  |
| --- | --- | --- |
| **ВЪЗЛОЖИТЕЛ:** |  | **ИЗПЪЛНИТЕЛ:** |
| **.............................................................** |  | **................................................** |
| **БОЖИН БОЖИНОВ,**  **Кмет на Община Тополовград *подпис, печат*** |  | **(име, подпис, печат)** |

**/............................................../**

**КИРИЛ КИРОВ**

**Гл. счетоводител**

Юрист:

/………………./

1. *По смисъла на параграф 2, т. 54, б. „б“ от Допълнителните разпоредби на ЗОП.* [↑](#footnote-ref-2)
2. **Това е възможност, която е приложима в случаите, предвидени в чл. 111, ал. 2, изр. последно, и чл.116, ал.1, т.т.1, 2, 3 и 6, и чл.116, ал.4 ЗОП.** [↑](#footnote-ref-3)
3. **Тази клауза е приложима, когато изпълнителят е чуждестранно лице.** [↑](#footnote-ref-4)